Dale ferjekai

Dale ferjekai er ein nedlagd ferjekai i Dale, på sørsida av Dalsfjorden i Fjaler kommune i Sunnfjord. Frå Dale gjekk ferjesambandet Dale-Eikenes til Eikenes som del av gamle Fylkesveg 609. Fylkesvegen går mellom Dale og Førde om Stongfjorden og sørsida av Førdefjorden.

Det opphavlege kaianlegget vart bygd frå 1930-talet i samband med at ferjedrifta vart sett i gong. Sidan auka trafikken over fjorden, og ny ferjekai med tidshøveleg standard kom på plass i 1962.
På 1970-talet vart det påstarta ein veg frå Eikenes austover langs fjorden mot Otterstein, som del av Dalsfjordsambandet. Stortinget stogga prosjektet i 1981, og det var då bygd 4 km veg som enda i ein fjellvegg.
Arbeidet med vegen tok opp att i 2010, og Dalsfjordsambandet opna 14. desember 2013.

Dale ferjekai er i dag nytta som parkeringsplass. Ferjelemmen er teken bort, men elles er kaia intakt.

 Bakgrunnsstoff 
 Kristin Ese: «Ferjene på Dalsfjorden» på nettstaden til Fylkesarkivet i Vestland
 Kristin Ese: «Kampen for Dalsfjordbrua» på nettstaden til Fylkesarkivet i Vestland

Kategori:Fylkesveg 609
Kategori:Geografi i Fjaler
Kategori:Samferdsle i Fjaler
Kategori:Tidlegare ferjeleie i Vestland